**ΚΕΦ. 10**

**ΒΑΣΙΚΕΣ ΟΙΚΟΝΟΜΙΚΕΣ ΕΝΝΟΙΕΣ**

**ΚΟΣΤΟΣ ΕΥΚΑΙΡΙΑΣ ( Κ.Ε.)**

**Κόστος ευκαιρίας** : κόστος ευκαιρίας ενός αγαθού Χ ονομάζονται οι μονάδες ενός άλλου αγαθού Ψ, που θα μπορούσαν να παραχθούν με τους ίδιους σ. π. και οι οποίες θυσιάζονται προκειμένω να παραχθεί μια επιπλέον μονάδα του Χ.

 Αυτό συμβαίνει διότι για να παραχθεί μια μονάδα ενός αγαθού θα πρέπει να χρησιμοποιηθούν σ. π. που θα μπορούσαν να χρησιμοποιηθούν στην παραγωγή ενός άλλου αγαθού.( Θα πρέπει να χρησιμοποιήσεις συντελεστές από την παραγωγή άλλων αγαθών δεδομένου του ότι υπάρχει στενότητα σ. π. δηλ. του Οικονομικού Προβλήματος.) Επομένως για να παραχθεί μία μονάδα από ένα αγαθό στερείται η οικονομία την παραγωγή άλλων αγαθών. Αυτές οι μονάδες που θυσιάζονται είναι το Κ.Ε. ή εναλλακτικό κόστος ή πραγματικό κόστος.

 (διάστημα) Κ. Ε. χ = Δ Ψ\Δ Χ

 (σε όρους ψ)

 Το Κ.Ε. είναι : αύξον

 φθίνον

 σταθερό

**ΚΑΜΠΥΛΗ ΠΑΡΑΓΩΓΙΚΩΝ ΔΥΝΑΤΟΤΗΤΩΝ ( Κ. Π. Δ.)**

**Κ. Π. Δ.**:- Ο γεωμετρικός τόπος των σημείων που δείχνουν τις μέγιστες παραγωγικές δυνατότητες ( τέλειοι συνδυασμοί ) που μπορεί να παράγει μια οικονομία (ή μια επιχείρηση ), στη βραχυχρόνια περίοδο, χρησιμοποιώντας όλους τους σ. π. που διαθέτει και με δεδομένη τεχνολογία.

**-**Απεικονίζει τα όρια των παραγωγικών δυνατοτήτων μιας οικονομίας, δηλ. όλους τους δυνατούς συνδυασμούς αγαθών και υπηρεσιών που είναι δυνατόν να παράγει η οικονομία.

Οι βασικές υποθέσεις πάνω στις οποίες στηρίζεται η Κ.Π.Δ. είναι:

α) η οικονομία παράγει δύο μόνο προϊόντα.

β) η οικονομία αξιοποιεί αποδοτικά (ορθολογικά) όλους τους διαθέσιμους σ. π.

γ) η τεχνολογία είναι δεδομένη.

**Συνδυασμοί -Μέγιστοι- Εφικτοί-Ανέφικτοι**

 \_\_ Οι συνδιασμοί προϊόντων που βρίσκονται πάνω στην Κ. Π. Δ. εκφράζουν τους μέγιστους δυνατούς συνδυασμούς παραγωγής, δηλ. συνδυασμούς που θα μπορούσαν να παραχθούν, αν η οικονομία απασχολήσει αποδοτικά και πλήρως τους συντελεστές παραγωγής που διαθέτει.( ο όρος μέγιστος συνδυασμός δηλώνει τη **δυνατότητα** της οικονομίας να τον παράγει και όχι ότι σε κάποια χρονική στιγμή παράγει αυτόν τον συνδυασμό )

\_\_ Τα σημεία που βρίσκονται αριστερά της Κ. Π. Δ. αντιπροσωπεύουν συνδυασμούς εφικτούς που μπορούν να παραχθούν ( αφού βρίσκονται μέσα στις παραγωγικές δυνατότητες της οικονομίας ), αλλά είναι συνδυασμοί μειωμένης απόδοσης και παράγονται όταν η οικονομία υποαπασχολεί τους συντελεστές παραγωγής που διαθέτει π.χ. λόγω ανεργίας ή δεν τους απασχολεί αποδοτικά.

\_\_ Τα σημεία που βρίσκονται δεξιά της Κ. Π. Δ. αντιπροσωπεύουν ανέφικτους συνδυασμούς παραγωγής. Δεν είναι δυνατόν να παραχθούν γιατί δεν εμπίπτουν στις παραγωγικές δυνατότητες της οικονομίας.

Για να μπορέσουν να παραχθούν συνδυασμοί που βρίσκονται δεξιά της Κ. Π. Δ. θα πρέπει ή να αυξηθεί η ποσότητα των συντελεστών της παραγωγής ή να βελτιωθεί η τεχνολογία. Αν φυσικά συμβεί κάτι τέτοιο, τότε η Κ. Π. Δ. θα μετατοπιστεί προς τα δεξιά δηλ. θα έχουμε διεύρυνση των παραγωγικών δυνατοτήτων της οικονομίας, κάτι που δε συμβαίνει στη βραχυχρόνια περίοδο.

**ΚΑΜΠΥΛΗ ΠΑΡΑΓΩΓΙΚΩΝ ΔΥΝΑΤΟΤΗΤΩΝ ΚΑΙ ΚΟΣΤΟΣ ΕΥΚΑΙΡΙΑΣ**

**ΜΟΡΦΗ Κ.Π.Δ.**

**Α) Αυξανόμενου Κ.Ε.**

 Όταν αυξάνεται η παραγωγή του Ψ κατά μία μονάδα, θυσιάζονται

 όλο και περισσότερες μονάδες από το αγαθό Χ.

Στην περίπτωση αυτή η Κ.Π.Δ. έχει στραμμένα τα κοίλα προς τα αριστερά.

Αυτό συμβαίνει γιατί οι σ. π. δεν είναι το ίδιο κατάλληλοι για την παραγωγή και των δύο προϊόντων. Επομένως για να παράγουμε μια επί πλέον μονάδα Ψ θα αποσπάσουμε όλο και περισσότερες ποσότητες σ. π. από το Χ , ώστε έχουμε όλο και μεγαλύτερη θυσία Χ άρα μεγαλύτερο Κ.Ε. του Ψ.

Πιο αναλυτικά, αρχικά απελευθερώθηκαν σ. π. από το αγαθό Χ που ήταν ελάχιστα χρήσιμοι για την παραγωγή του Χ, αλλά πολύ χρήσιμοι για την παραγωγή του Ψ. Στη συνέχεια απελευθερώνονται επιπλέον

 σ. π. που ήταν όλο και πιο χρήσιμοι για την παραγωγή του Χ παρά για την παραγωγή του Ψ. οπότε απαιτούνται όλο και περισσότεροι σ. π. δηλ. προκαλείται όλο και μεγαλύτερη θυσία Χ , άρα το κ. ε. σταδιακά αυξάνεται.

**Β) Φθίνοντος Κ.Ε.**

Όταν αυξάνεται η παραγωγή του Ψ κατά μία μονάδα, θυσιάζονται

όλο και λιγότερες μονάδες από το αγαθό Χ.

Η Κ.Π.Δ. έχει στραμμένα τα κοίλα προς τα δεξιά.

Αυτό συμβαίνει γιατί οι σ. π. δεν είναι το ίδιο κατάλληλοι για την παραγωγή και των δύο προϊόντων. Επομένως για να παράγουμε μια επί πλέον μονάδα Ψ θα αποσπάσουμε όλο και λιγότερες ποσότητες σ. π. από το Χ , ώστε έχουμε όλο και μικρότερη θυσία Χ άρα μικρότερο Κ. Ε. του Ψ.

Πιο αναλυτικά, αρχικά απελευθερώθηκαν σ. π. από το αγαθό Χ που ήταν ελάχιστα χρήσιμοι για την παραγωγή του Ψ, αλλά πολύ χρήσιμοι για την παραγωγή του Χ. Στη συνέχεια απελευθερώνονται επιπλέον

 σ. π. που ήταν όλο και πιο χρήσιμοι για την παραγωγή του Ψ παρά για την παραγωγή του Χ. οπότε απαιτούνται όλο και λιγότεροι σ. π. δηλ. προκαλείται όλο και μικρότερη θυσία Χ , άρα το κ. ε. σταδιακά μειώνεται.

Δηλ. αυτό παρατηρείται όταν υπάρχουν αντίθετες συνθήκες καταλληλότητας των σ. π. από την προηγούμενη περίπτωση.

**Γ) α) Σταθερού Κ.Ε.**

Όταν αυξάνεται η παραγωγή του Ψ κατά μία μονάδα, θυσιάζονται ίδιες μονάδες από το αγαθό Χ και αντίστροφα.

Η Κ.Π.Δ. είναι ευθεία.

Αυτό οφείλεται στο ότι οι σ. π. είναι κατάλληλοι ως προς μια σταθερή αναλογία δηλ. σταθερή παραγωγικότητα. Με άλλα λόγια οι σ. π. ήταν κατάλληλοι έτσι ώστε να παράγουν ίδιες ποσότητες Ψ ως προς μια σταθερή θυσία Χ. Π.χ. ο κάθε εργάτης μπορεί να παράγει ή 5 μον. από το Χ ή 10 μον. από το Ψ.

**β) Σταθερού και ίσου με την μονάδα.**

( ισοσκελές τρίγωνο)

 Όταν αυξάνεται η παραγωγή του Ψ κατά μία μονάδα, θυσιάζεται μία μονάδα από το αγαθό Χ και αντίστροφα.

 Στην περίπτωση αυτή η Κ.Π.Δ. είναι ευθεία και το τρίγωνο που σχηματίζεται είναι ισοσκελές.

Αυτό σημαίνει ότι οι σ. π. είναι το ίδιο κατάλληλοι να παράγουν ίδιες ποσότητες και των δύο προϊόντων. Π.χ. κάθε εργαζόμενος έχει τη δυνατότητα να παράγει 5 μον. είτε από το Χ είτε από το Ψ.

Στην περίπτωση του σταθερού Κ. Ε. η Κ. Π. Δ. δίνεται από τη σχέση

 **Ψ=αΧ+β** ( γραμμική )